Title: Ghid jocuri de noroc - Casino, Poker, Pariuri
Description: Ghidul trece în revistă principalele elemente ale jocurilor de noroc, reguli şi strategii, cu focalizare pe jocurile la cazinouri, poker, şi pariuri sportive. El se poate constitui într-un manual de lucru pentru profesioniştii care intenţionează să se dedice exclusiv acestui domeniu economic.
Jocurile de noroc au o definiţie economică specifică, respectiv pariul pe bani sau alte valori materiale pentru un anumit eveniment cu o finalizare incertă, cu intenţia principală de a obţine un câştig suplimentar în bani sau bunuri materiale. De obicei, rezultatul final este aflat după o perioadă scurtă de timp.
Un cazino este, în sensul modern al cuvântului, o amenajare care găzduieşte anumite tipuri de jocuri de noroc. Cazinourile sunt combinate de obicei cu hoteluri, restaurante, magazine, curse navale şi maritime, şi alte atracţii turistice. Unele cazinouri găzduiesc evenimente de divertisment, precum spectacole de comedie, concerte, şi evenimente sportive.
Pokerul este un joc de noroc cu cărţi de joc, cel mai popular joc de noroc, în care fiecare jucător având deja un număr parţial sau final de cărţi de joc în mână licitează pentru un pot comun, pe care îl câştigă jucătorul sau jucătorii cu cea mai bună combinaţie de cărţi sau jucătorul care rămâne în joc după ce ceilalţi au renunţat să mai continue. 
Pariurile sportive sunt o activitate de predicţie a rezultatelor sportive prin parierea pe rezultatul unui eveniment sportiv. Mai mult decât în cazul altor forme de jocuri de noroc, legalitatea şi acceptarea pariurilor sportive variază mult în funcţie de fiecare ţară.
Subjects: jocuri de noroc, casino, poker, pariuri, loterie